
14 DR.30.8.2006 

 

 

 Dr. S. Subramaniam: Terima kasih Ahli Yang Berhormat terhadap 
pandangan-pandangan itu. Soalan Yang Berhormat akan tercatat di dalam 
hansard dan kita akan hantar salinan itu kepada pihak-pihak yang tertentu supaya 
tindakan boleh diambil. Terima kasih. 
 
8. Datu Seri Joseph Pairin Kitingan [Keningau] minta Menteri Hal Ehwal 
Dalam Negeri menyatakan, apakah langkah-langkah konkrit yang diambil oleh 
kerajaan untuk menyelesaikan masalah kebanjiran pendatang tanpa izin atau PTI, 
yang ternyata mengakibatkan banyak masalah seperti Kad Pengenalan palsu, 
jenayah, pengundi hantu dan pengedaran dadah.  

 Timbalan Menteri Hal Ehwal Dalam Negeri [Datuk Tan Chai Ho]:  Tuan 
Yang di-Pertua izinkan saya menjawab soalan ini bersekali dengan soalan yang 
dibangkitkan oleh Yang Berhormat bagi Indera Mahkota, tarikh soalan pada 19 
September 2006 kerana soalan-soalan ini adalah berkaitan.   

 Tuan Yang di-Pertua kerajaan memandang serius terhadap kehadiran PTI 
di negara ini.  Antara langkah-langkah yang diambil bagi menghalang masalah ini 
daripada berleluasa adalah seperti berikut: 

(i) meningkatkan kawalan di kawasan sempadan dengan 
anggota-anggota polis dan tentera di kawasan-kawasan 
yang dikenal pasti menjadi laluan masuk PTI ke negara 
ini; 

(ii) mengadakan operasi menangkap PTI dan mereka yang 
menggaji dan melindungi PTI oleh agensi-agensi penguat 
kuasa sama ada secara bersendirian ataupun bersepadu;  

(iii) mendakwa PTI dan mereka yang menggaji dan 
melindungi PTI di mahkamah; dan  

(iv) memberi kuasa kepada pegawai-pegawai Anggota 
Relawan Rakyat Malaysia untuk menangkap PTI.   

Tuan Yang di-Pertua, untuk memastikan masalah kebanjiran pendatang 
tanpa izin tidak berleluasa, kerajaan telah meminda Akta Imigresen 59 dan 63 
pada tahun 2002, berkuat kuasa 1 Ogos 2002 dengan mengenakan hukuman 
yang berat termasuk hukuman sebat rotan terhadap kesalahan yang berkaitan 
dengan pendatang asing tanpa izin yang masuk ke negara ini secara tidak sah. 
Menggaji atau melindungi pendatang tanpa izin. Bagi memastikan pengesanan 
dan pencegahan PTI secara lebih berkesan kerajaan terus menggunakan 
biometrik kepada semua PTI yang ditangkap dan terhadap semua pekerja-pekerja 
asing yang memasuki negara ini.   

Sekian, terima kasih. 

Datu Seri Joseph Pairin Kitingan [Keningau]: Tuan Yang di-Pertua, 
nampaknya memang banyak senarai langkah-langkah yang telah disebutkan 
sebentar tadi, hanya kesan daripada langkah-langkah itu masih belum 
menunjukkan pencapaian yang memuaskan dan kehadiran pendatang tanpa izin 
di negara kita terutama sekali di negeri Sabah ini masih lagi menyusahkan rakyat 
dan masih lagi mengancam kedaulatan negara yang sebenar, apabila kita 
melihatnya daripada sudut yang panjang.   

 



Dr. S. Subramaniam: Terima kasih Ahli Yang Berhormat terhadap pandangan-pandangan itu. Soalan Yang Berhormat akan tercatat di dalam hansard dan kita akan hantar salinan itu kepada pihak-pihak yang tertentu supaya tindakan boleh diambil. Terima kasih. 8. Datu Seri Joseph Pairin Kitingan [Keningau] minta Menteri Hal Ehwal Dalam Negeri menyatakan, apakah langkah-langkah konkrit yang diambil oleh kerajaan untuk menyelesaikan masalah kebanjiran pendatang tanpa izin atau PTI, yang ternyata mengakibatkan banyak masalah seperti Kad Pengenalan palsu, jenayah, pengundi hantu dan pengedaran dadah. Timbalan Menteri Hal Ehwal Dalam Negeri [Datuk Tan Chai Ho]: Tuan Yang di-Pertua izinkan saya menjawab soalan ini bersekali dengan soalan yang dibangkitkan oleh Yang Berhormat bagi Indera Mahkota, tarikh soalan pada 19 September 2006 kerana soalan-soalan ini adalah berkaitan. Tuan Yang di-Pertua kerajaan memandang serius terhadap kehadiran PTI di negara ini. Antara langkah-langkah yang diambil bagi menghalang masalah ini daripada berleluasa adalah seperti berikut: (i) meningkatkan kawalan di kawasan sempadan dengan anggota-anggota polis dan tentera di kawasan-kawasan yang dikenal pasti menjadi laluan masuk PTI ke negara ini; (ii) mengadakan operasi menangkap PTI dan mereka yang menggaji dan melindungi PTI oleh agensi-agensi penguat kuasa sama ada secara bersendirian ataupun bersepadu; (iii) mendakwa PTI dan mereka yang menggaji dan melindungi PTI di mahkamah; dan (iv) memberi kuasa kepada pegawai-pegawai Anggota Relawan Rakyat Malaysia untuk menangkap PTI. Tuan Yang di-Pertua, untuk memastikan masalah kebanjiran pendatang tanpa izin tidak berleluasa, kerajaan telah meminda Akta Imigresen 59 dan 63 pada tahun 2002, berkuat kuasa 1 Ogos 2002 dengan mengenakan hukuman yang berat termasuk hukuman sebat rotan terhadap kesalahan yang berkaitan dengan pendatang asing tanpa izin yang masuk ke negara ini secara tidak sah. Menggaji atau melindungi pendatang tanpa izin. Bagi memastikan pengesanan dan pencegahan PTI secara lebih berkesan kerajaan terus menggunakan biometrik kepada semua PTI yang ditangkap dan terhadap semua pekerja-pekerja asing yang memasuki negara ini. Sekian, terima kasih. Datu Seri Joseph Pairin Kitingan [Keningau]: Tuan Yang di-Pertua, nampaknya memang banyak senarai langkah-langkah yang telah disebutkan sebentar tadi, hanya kesan daripada langkah-langkah itu masih belum menunjukkan pencapaian yang memuaskan dan kehadiran pendatang tanpa izin di negara kita terutama sekali di negeri Sabah ini masih lagi menyusahkan rakyat dan masih lagi mengancam kedaulatan negara yang sebenar, apabila kita melihatnya daripada sudut yang panjang.